
2015 m. gegužės 14 d. pranešimas VIR​​​​​​

Keturių valstybių Europos reikalų komitetai aptarė artėjančio Europos Sąjungos parlamentų Europos reikalų komitetų konferencijos darbotvarkės klausimus
Š. m. balandžio 14 d. Varšuvoje (Lenkijos Respublika) vyko tradicinis Estijos, Latvijos, Lietuvos ir Lenkijos parlamentų Europos reikalų komitetų pirmininkų susitikimas artėjant Europos Sąjungos parlamentų Europos reikalų komitetų (COSAC) konferencijai.

Baltijos šalių ir Lenkijos parlamentų Europos reikalų komitetų pirmininkai apsikeitė nuomonėmis apie klausimus kurie bus nagrinėjami COSAC konferencijoje bei apie artėjantį Rytų partnerystės viršūnių susitikimą Rygoje, vyksiantį 2015 m. gegužės 21-22 dienomis. 
Kalbėdamas apie artėjantį Rytų partnerystės viršūnių susitikimą, Lietuvos Respublikos Seimą susitikime atstovavęs Europos reikalų komiteto pirmininko pavaduotojas Arminas Lydeka pabrėžė narystės Europos Sąjungoje perspektyvos Ukrainai, Gruzijai bei Moldovai suteikimo svarbą, sustiprinant šiose šalyse motyvaciją vykdyti būtinas reformas ir judėti europiniame vektoriuje.
“Artėjantis Viršūnių susitikimas Rygoje turi suteikti naują stimulą narystės Europos Sąjungoje siekiančioms šalims. Deja, matome nerimą keliančius ženklus, kad šis susitikimas netaps tuo lūžiu, kurio kryptingai siekiame.” – pabrėžė Seimo Europos reikalų komiteto pirmininko pavaduotojas. 
Europos reikalų komiteto biuro patarėjas

Cituojant Seimo kanceliarijos Komunikacijos departamento Ryšių su visuomene skyriaus pranešimus, prašom nurodyti šaltinį.

